《先两月常乘涨访桃源主人不遇题名抱犊门而返复用前韵补阙》
明代·张萱

老松作涛竹作浪，桃花源头水新长。两浆船子一老公，青瑶历历寅缘上。

此日思君君不知，访柳寻花成独往。抱犊门前题鸟归，渔歌何处闹斜晖。

枯槎斫岸走蜥蜴，汎梗挂树蹲伊威。榻悬谁下南州士，咄咄空高湖海气。

休将项领啖名儿，玷我老缺残牙齿。山阴雪棹亦复烦，白云为你长飞翻。

欲问西园招隐意，溪花能笑鸟能言。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。